《念奴娇 新婢》
清代·王瑗

买来新婢，看生虽草舍，盈盈娇小。只为饥寒抛骨肉，竟作依人飞鸟。

顽不闻呼，懒先觅睡，闺课何曾晓。且须情恕，跛奚黄子尝教。

吾更约法三章，屏当绣线，床拂中庭扫。瀹茗焚香司笔砚，插架尤须端好。

数日长随，一朝谛视，村气除多少。喜分钗朵，笑他还插颠倒。

作者简介：字佩霞，吴县人，闺秀徐淑女，黄瑞瑜室。有《咀华小草》。